Lil Skies

Կիմետրուս Ֆուզ (անգլ.՝ Kimetrius Foose, օգոստոսի 4, 1998(1998-08-04), Chambersburg, Փենսիլվանիա, ԱՄՆ) հայտնի է Lil Skies մականունով, ամերիկացի ռեփեր Փենսիլվանիա նահանգի Ուինսբորո սիթիից։ Ներկա պահին ունի պայմանագիր All We Got Entertament լեյբլի հետ, որը պատկանում է Atlantic Records-ին։ Նրա առաջին թողարկած Life of a Dark Rose ալբոմը լեյբլում դուրս է եկել 2018 թվականի հունվարի 10-ին և հասել է Billboard 200-ի 10 հորիզոնականի, իսկ «Nowadays», «Red Roses» և «Lust» երգերը Ձայնագրող ընկերությունների ամերիկյան ասոցիացիան սերտիֆիկացրել է որպես պլատինե երգեր։


== Կենսագրություն ==


=== Վաղ տարիներ ===
Կիմետրիուս Ֆուզը ծնվել է Փենսիլվանիա նահանգի Չեմբերսբերգե քաղաքում 1998 թվականի օգոստոսի 4-ին։ Նրա հայրը՝ Մայքլ Բերտոն կրտսերը հիփ հոփ երաժիշտ է, հայտնի է Dark Skies մականունով (հետագայում որդին վերցնելու է մի մականուն, որը հիմնված է լինելու հոր մականվան վրա)։ 3 տարեկանում Ֆուզը հետաքրքրվում էր երաժշտությամբ, իսկ 4 տարեկանում հայրն առաջին անգամ նրան տանում է ստուդիա։ 12 տարեկանում Ֆուզը սկսում է հորինել երգեր և գրել տեքստեր, այն ժամանակ էլ նա վերցնում է Lil Skies մականունը։  2010 թվականի ապրիլին ապագա երաժշտի հայրը  Ուիլյամսպորտից ոչ հեռու գտնվող գործարանի պայթյունից տուժեց և զարմանալի կերպով փրկվեց:Սա մեծ տպավորություն թողեց Ֆուզի վրա, և հետագայում նա հոր հետ թողարկեց ալբոմ, Father-Son Talk անունով, որը նվիրված էր Բերտոն կրտսերի վերականգնմանը։ 2016 թվականին Ֆուզը ավարտում է ավագ դպրոցը և ընդունվում է Շիպենսբերգի համալսարան, սակայն ընդհատում է ուսումը, որպեսզի կենտրոնանա երաժշտական կարիերայի վրա։
Մարմնի և դեմքի վրա արված մեծաքանակ դաջվածքների պատճառով, Ֆուզը չի կարողանում աշխատանք գտնել։ Որպեսզի  վճարեր իր հաշիվները, նա ստիպված է լինում թմրամիջոցներ վաճառել։ Այնուամենայնիվ, նա պնդում է, որ այս հարկադիր «զոհը» օգնել է նրան խուսափել սովորական աշխատանքից, և դրա շնորհիվ նա կարողացել է դառնալ երաժիշտ։


=== Կարիերա ===
2016 թվականին Լիլ Սքիսը թողարկում է իր առաջին միքստեյփը՝ Good Grades, Bad Habits Vol. 2 և նույն թվականին ելույթ է ունենում Ֆեթի Ուափի հետ իր համալսարանում։ 2017 թվականի հունվարի 20-ին Ֆուզը թողարկում է Alone միքսթեյքը։ Նույն թվականին նա մի քանի այլ երգեր է թողարկել, այդ թվում՝ «Red Roses» (Landon Cube-ի մասնակցությամբ), «Off The Goop» (Sprite Lee-ի մասնակցությամբ), «Rude» և «Signs of Jealousy» երգերը : Ավելի ուշ նա մասնակցել է Սայմիր Վուդսի «Lil Uzi Vert's Very Uzi Christmas tour» շրջագայությանը։
Թողարկված սինգլների շնորհիվ երիտասարդ ռեփերին նկատում են Atlantic Records-ում, և պայմանագիր կնքում  All We Got Entertainment լեյբլի հետ։ Լեյբլում Lil Skies-ը թողարկում է Life of a Dark Rose ալբոմը, որը Billboard  200-ում զբաղեցնում էր 23-րդ տեղերը, իսկ հետագայում հասնում է այս աղյուսակի 10-րդ տեղը։ Այս ալբոմի երկու սինգլները՝ «Nowadays» և Red Roses»  (երկուսն էլ  « Landon Cube »-ի մասնակցությամբ) հասան 55  և 69-րդ տեղերի Billboard Hot 100-ում և ձայնագրող ընկերությունների ամերիկյան ասոցիացիաի տարբերակով դարձան ոսկե։ Նույն տարում Ֆուզը սկսում է իր շրջագայությունը ԱՄՆ-ում, աջակցելով ալբոմին, սակայն առողջական խնդիրների պատճառով չեղարկում է։


== Սկավառակագրություն ==


=== Ալբոմներ ===


=== Սինգլներ ===


==== Հիմնական արտիստ ====


==== Հրավիրված երաժիշտ ====


=== Մնացած հիթ շքերթի երգերը ===


=== Տեսահոլովակներ ===


== Ծանոթագրություններ ==